# Arne Qvenild

### Fra Wikipedia, den frie encyklopedi

Arne Qvenild (født 1909, død 1984) var norsk forretningsmann, major og motstandsmann under den 2. verdenskrig. Han var gift med Hilda født Tostrup Knudsen (1915-95).

Qvenild var født i Trondhjem, utdannet i Tyskland og arbeidet en tid i Oslo. I 1948 etablerte han, samt eide og ledet, en norsk sponplatefabrikk i Porsgrunn, senere omdannet til fabrikken Grenland Pappemballasje AS.

Qvenild var distriktssjef for Milorg i Telemark. Dette ble først kjent ved frigjøringen i 1945, fordi han til da levde ganske anonymt som gårdsarbeider på Borgestad gård som var eid av hans svigerfar Erik Cappelen Knudsen. Etter krigen var han major og distriktssjef for Heimevernet til 1956.

Qvenild var i 1942 hovedmann i en dramatisk aksjon sammen med bl.a. Kristian Aubert og Torolf ("Totto") Prytz jr. Qvenild var forkledd som Gestapo og fikk smuglet sin svoger Didrik ("Dixe") Cappelen ut av fengselet i Åkerbergveien i Oslo. Dermed unngikk Cappelen å bli henrettet av nazistene på grunn av motstandsarbeid i Telemark.

Qvenilds uvanlige mot og dristighet i aksjoner overfor nazistene, ble først kjent etter frigjøringen.

Qvenild var formann i Telemark Fuglehundklubb og Skien Klubselskap. Det står en portrettbyste av Qvenild på Borgestad og han var innehaver av Kongens fortjenestemedalje i gull for sin samfunnsinnsats.

Hentet fra «http://no.wikipedia.org../../../a/r/n/Arne_Qvenild_364d.html»

Kategorier: Nordmenn fra andre verdenskrig | Norske forretningsfolk | Norske offiserer | Fødsler i 1909 | Dødsfall i 1984

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk